Frans en kie baljaar vir Montpellier | Netwerk24
12 Januarie 2019 20:22
Die Franse klubspan Montpellier, gelaai met Suid-Afrikaners wat die ander dag nog vir die Springbokke gespeel het, het Newcastle Falcons Saterdag op sy tuisveld afgeslag.
Frans Steyn / Foto: Getty Images
Die Franse het sewe drieë gedruk om die kragmeting in die Europese Kampioenebeker-wedstryd maklik met 45-8 te wen.
Die linkervleuel, Henry Immelman, het twee drieë gedruk, terwyl die slot Nico Janse van Rensburg die ander Suid-Afrikaner was wat die doellyn oorgesteek het. Die verloopte Haan, Paul Willemse, wat straks binnekort sy aangenome land gaan verteenwoordig, het ook 'n drie gedruk, nadat hy as plaasvervanger speelkans gekry het.
Die Franse se skakelpaar was die oud-Bokke Ruan Pienaar en Johan Goosen, met Frans Steyn wat die laaste vesting beman het. Voorlangs het Jannie du Plessis op vaskopstut gesak.
Pienaar het hoeka met vier doelskoppe geslaag, terwyl Goosen ook een deur die pale gejaag het. – Sportredaksie